Lihaste liigse kasvuga on lood aga nii, et ei ole mõtet karta lihaste üleöö tohutut kasvu. Seda võite kogeda vaid ajutiselt peale esimest treeningut, kui organism võitleb lihastes oleva stressi olukorraga, suunates nendesse rohkem vett, et vastavad toimingud (ainevahetus jm) teostuksid. Kahe päeva möödudes on jälle kõik endine! Lisaks tasub mainimist ka see, et kui mõnele lihasele sooritatakse füüsilist koormust kordusarvuga rohkem kui  12, on tegemist aeroobse treeninguga, mis ei mõjuta oluliselt lihaste kasvu. Lihaste teatud kiude on võimalik paisutada vaid korduste arvuga vahemikus 6-12 ning seda vaid juhul, kui jõutakse soorituse lõpus suutlikuse piirini. Sooritades harjutusi kordustega rohkem kui 12, on tegemist kas puhkusega või aeroobse treeninguga (olenevalt intensiivsusest) ning see ei suurenda lihaseid, pigem kahandab neid. Samuti eeldab lihaste kasv loomsete proteiinide tarbimist vähemalt 1,7 grammi oma keha 1 kilogrammi kohta.  Vaevalt, et mõni naisterahvas vabatahtlikult sellist dieeti peaks, mille puhul vajalik proteiini kogus tagataks. Seega, naised kardavad asja, mida pole olemas!